88 IX. PARTES SEXUALES. 
ius exsiccatum, nullo modo eruere poteris, num 
sit mas num femina, nisi insectum subjicias sectioni 
anatomicae, aut forsan aliae notae externae, ex- 
perientia longa confirmatae, de sexu te certiorem 
faciant. Huic incertitudini autem non solum in- 
dividua singula aut species singulae obnoxiae sunt, 
(conferatur Mesoleptus 'Typhae etc.), sed tota 
genera; Ego saltem de nullo Metopio, quotquot 
eorum coram habui, certitudine quadam discernere 
auderem, num sit mas num femina; omnibus enim 
styli duo exigui ex apice segmenti ultimi exerti 
erant, nulli autem aliquid aculeo simile ( conferas 
quae de his ad genus Metopiorum dixi). Sed jam 
progrediamur ad partes sexuales distinctas, et qui- 
dem primo ad partes masculas. Hae plerumque, 
y, c. in omnibus Ichneumonibus, conulum exhibent 
brevem, vix exsertum, obtusum compressiusculum, 
e valvulis duabus compositum verticalibus, externe 
convexiusculis, in concavitate interna penem inclu- 
dentibus; rarius, e. g. in Exocho frenatori, valvulae 
istae semicylindricae sunt. Interdum autem styli 
duo longiores prominent, vel recti, e. g. in Meso- 
choris, vel subforcipaü, v. c. in Tryphone velli- 
cante. In Paniscis hae partes interdum sub forma 
corpusculorum subhamuliformium exsertae sunt. 
Xoridae nitenti penis est linearis depressus diapha- 
nus, linea media longitudinali obscuriore (canali 
pro excretione seminis?), intra valvulas duas ex- 
sertas lineari-lanceolatas inclusus; supra has val- 
vulas praeterea duo styli brevissimi cylindrici sub- 
porrecti sunt. Structura et forma simili penis 
